بهاسا انڊونيشيا

بهاسا انڊونيشيا يا انڊونيشيائي (Indonesian) انڊونيشيا جي سرڪاري ۽ قومي ٻولي آهي.اها ملائي ٻولي، هڪ آسٽرونيشيائي ٻولي، جي هڪ معياري قسم آهي، جيڪا صدين کان گهڻ لساني انڊونيشيائي ٻيٽن جي ميڙ ۾ هڪ عام بول چال جي ٻولي طور استعمال ٿيندي رهيي آهي. 28 ڪروڙ (280 ملين) کان وڌيڪ جي آبادي سان، انڊونيشيا عالمي سطح تي چوٿين سڀ کان وڌيڪ آبادي واري ملڪ جي حيثيت سان درجه بندي ڪيو ويندو آهي. سال 2020ع جي آدمشماري موجب، %97 کان وڌيڪ انڊونيشيائي ماڻهو بهاسا ۾ رواني سان ڳالهائين ٿا، جيڪا ان کي ڏکڻ اوڀر ايشيا ۾ ڳالهائيندڙن جي تعداد جي لحاظ کان سڀ کان وڏي ٻولي ۽ دنيا ۾ سڀ کان وڌيڪ ڳالهائي ويندڙ ٻولين مان هڪ بڻائي ٿو. 

انڊونيشيائي بهاسا بولي جا لفظ مختلف مقامي علائقائي ٻولين، جهڙوڪ جاوائي، سونڊاني، مننڪاباؤ، بالي، بينجاري ۽ بوگيني، سان گڏوگڏ پرڏيهي ٻولين، جهڙوڪ، عربي، ڊچ بولي، هوڪين، پرتگالي، سنسڪرت ۽ انگريزي کان متاثر ٿيا آهن. ٻولي کي مالا مال ڪرڻ ۽ انڊونيشيا جي متنوع لساني ورثي کي ظاهر ڪرڻ طور ڪيترائي ورتل لفظ انڊونيشيائي جي صوتياتي ۽ گرامر جي قاعدن سان مطابقت رکن ٿا.

گھڻا انڊونيشيائي ماڻهو، قومي ٻولي ڳالهائڻ کان علاوه 700 کان وڌيڪ مقامي ٻولين مان گهٽ ۾ گهٽ هڪ ۾ رواني رکن ٿا. مثالن ۾ جاواني ۽ سونڊاني شامل آهن، جيڪيون عام طور تي گهر ۾ ۽ مقامي برادري اندر استعمال ٿين ٿيون. بهرحال، گهڻي ڀاڱي رسمي تعليم ۽ تقريبن سڀئي قومي ماس ميڊيا، انتظاميه، عدليه ۽ رابطي جا ٻيا روپ انڊونيشيائي ٻولي ۾ ڪيا ويندا آهن. 

سال 1976ع کان 1999ع تائين انڊونيشيائي حڪمراني هيٺ، انڊونيشين کي اوڀر تيمور جي سرڪاري ٻولي طور نامزد ڪيو ويو هو. اڃا به هن کي اوڀر تيمور جي آئين تحت انگريزي سان گڏ هڪ ڪم ڪندڙ ٻولي جو درجو حاصل آهي. نومبر، 2023ع ۾، انڊونيشيئن کي يونيسڪو جي جنرل ڪانفرنس جي سرڪاري ٻولين مان هڪ طور تسليم ڪيو ويو.

اصطلاح انڊونيشيائي بنيادي طور تي قومي معياري لهجي (بهاسا باڪو) سان لاڳاپيل آهي. بهرحال، هڪ ڦهليل معنيٰ، هن اصطلاح ۾ انڊونيشيائي ٻيٽن جي ميڙ ۾ ڳالهائي ويندڙ مختلف مقامي قسمن کي پڻ شامل ڪري ٿو. معياري انڊونيشيائي گهڻو ڪري رسمي حالتن تائين محدود آهي،  مثال طور مقامي ملائي قسمن سان هڪ ڊائيگلوسڪ تعلق ۾ موجود آهي، جيڪيون عام طور تي روزاني رابطي لاءِ استعمال ٿين تيون. مٿي ذڪر ڪيل علائقائي ٻوليون ملائي ڪريئول سان گڏوگڏ وجود رکڻ ٿيون. معياري انڊونيشي غير رسمي ڳالهه بول ۾ مقامي ملائي ٻولين، ملائي ڪريئول ۽ علائقائي ٻولين جي وچ ۾ هڪ عام بول چال جي بولي جي طور تي ڳالهائي ويندي آهي.

حوالا

ٻاهريان ڳنڍڻا

 How many people speak Indonesian?
 Indonesian Swadesh list of basic vocabulary words (from Wiktionary's Swadesh-list appendix)
 KBBI Daring (Kamus Besar Bahasa Indonesia dalam jaringan)  (online version of the Kamus Besar Bahasa Indonesia, by the Language and Book Development Agency, in Indonesian only)
 babla.co.id English-Indonesian dictionary from bab.la, a language learning portal

انگريزي-انڊونيشيائي ڊڪشنريون
 Download Kamus 2.0.4
 download Indonesian English dictionary – IndoDic Download Kamus Inggris Indonesia – IndoDic

زمرو:بهاسا انڊونيشيا
زمرو:ٻوليون
زمرو:امتزاجي ٻوليون
زمرو:گڏ ڪيل ٻوليون
زمرو:ايشيائي ٻوليون
زمرو:آسٽرونيشيائي ٻوليون       
زمرو:انڊونيشيا جون ٻوليون
زمرو:ملائيشيا جون ٻوليون
زمرو:نيدرلينڊ جون ٻوليون
زمرو:اوڀر تيمور جون ٻوليون
زمرو:فاعل-فعل-مفعول ٻوليون
زمرو:وڊيو ڪلپس تي مشتمل مضمون
زمرو:ڊائيگلوسيا
زمرو:معياري ٻوليون
زمرو:ملائي ٻوليون
زمرو:20هين صدي ۾ متعارف ڪيل ٻوليون